O‘zbekistonning yozgi Olimpiya o‘yinlaridagi debyuti: Atlanta — 1996 haqida

Yaponiyaning Tokio shahrida bo‘lib o‘tadigan yozgi Olimpiya o‘yinlari boshlanishiga sanoqlik kunlar qoldi. “Daryo” to‘rt yillikning eng nufuzli musobaqasi oldidan O‘zbekistonning o‘tgan Olimpiadalardagi ishtirokini yodga oladi.

Bu sahifada O‘zbekiston vakillari uchun debyut bo‘lgan 1996-yil AQShning Atlanta shahrida o‘tkazilgan yozgi Olimpiya o‘yinlari haqida so‘z boradi.
Jorjia shtatidagi yozgi o‘yinlar 1996-yilning 19-iyul kuni start olgan va 4-avgustga qadar davom etgan. Musobaqada 197 mamlakatdan bo‘lgan 10,7 ming atlet 26 ta sport turi bo‘yicha bellashuvlarda qatnashgan.
O‘zbekiston delegatsiyasi 12 ta sport turi bo‘yicha jami 71 ta yo‘llanma qo‘lga kiritadi. Debyut Olimpiadada o‘zbekistonlik sportchilar ikkita medalga ega chiqqan holda umumjamoa hisobida 58-o‘rindan joy oladi.
-86 kilogramm vazn toifasida ishtirok etgan dzyudochi Armen Bagdasarov O‘zbekiston safida yozgi Olimpiya o‘yinlari tarixida ilk medalni qo‘lga kiritgandi. Shuningdek, bokschi Karim To‘laganov -75 kilogramm vazn toifasida bronza medaliga sazovor bo‘lgan.

 Armen Bagdasarov (chapdan birinchi)
Atalanta—1996 Olimpiadasida ishtirok etgan barcha o‘zbekistonlik sportchilar
Yengil atletika
Boks
Dzyudo
Og‘ir atletika
Baydarka va kanoeda eshkak eshish
Kurash
Qilichbozlik
Suzish
Tennis
Velosport
Badiiy gimnastika
O‘q otish
O‘zbekiston delegatsiyasi shu vaqtga qadar 6 ta Olimpiya o‘yinlarida ishtirok etgan. Umumiy hisobda o‘zbekistonlik sportchilar Olimpiadaga 460 ta yo‘llanmani qo‘lga kiritgan. O‘zbekiston vakillari yozgi o‘yinlarda 31 ta medalga ega chiqqan — 7 ta oltin, 6 ta kumush va 17 bronza.

 O‘zbekiston vakillarining Olimpiadalarda qo‘lga kiritgan barcha sovrinlari

 O‘zbekistonning barcha Olimpiadalardagi ishtirokichilari soni